前首相馬哈迪亦有到場聲援，佢促請民眾響大選投票支持反對派，國會入面亦出現火爆場面，在野行動黨議員林吉祥就重劃選區建議係唔係要提交國會審議，同議長爆發拗撬，最尾議長下令凍結林吉祥嘅議員資格半年。納吉話而家國會選區嘅制訂已經搞過三次大選，係時候重新劃分，但反對派話重劃選區後會出現，唔少選民人數少嘅地區都係以馬來族佔多數嘅選區，令執政國民陣線嘅候選人可以容易贏出，到時國民陣線就算總得票唔夠反對派多，但係會攞到更多議席，維持執政地位，甚至攞返三分之二嘅多數地位。